Kiievi ja kogu Vene metropoliit

Kiievi ja kogu Vene metropoliit (ukraina keeles Митрополит Київський та всієї Русі, vene keeles Митрополит Киевский и всея Руси) oli Kiievi-Vene riigis ja selle järglasriikides Konstantinoopoli oikumeenilise patriarhi alluvuses tegutsenud Kiievi metropoolia eestseisja tiitel aastatel 988–1461.

Ajalugu
Õigeusu vastuvõtmisega Bütsantsist Kiievi suurvürsti Vladimir Püha poolt 988. aastal laienes ristiusk riigiusuna Kiievi-Vene riigis.

Kiievi metropoolia oli Konstantinoopoli oikumeenilise patriarhi alluvuses. 9. sajandist olid idakirik ja läänekirik hakanud üksteisest eralduma, kui Rooma patriarhid hakkasid teistelt patriarhidelt allumist nõudma. Et Bütsantsi kirik ei soovinud alluda ega muuta usutunnistust, nagu soovis paavst, viis see kirikulõheni aastal 1054. 

Kiievi-Vene riigi lagunemise ja võimukeskuse tähtsuse kadumisega pärast Mongolite invasiooni Venemaale püüdis Galiitsia-Volõõnia vürst Danilo Romanovitš muuta Galiitsia-Volõõnia ühe uue võimukeskusena ka õigeusu kiriku keskuseks. Tema toetusel valiti vürstiriigi pealinna Chełmi piiskop Kirill II 1243. aastal Kiievi ja kogu Vene metropoliidiks. 1251. aastal tegi Kirill reisi Konstantinoopolisse oikumeenilise patriarhi juurde, kes kinnitas tema staatust metropoliidina. Kuid patriarh nõudis, et metropoliidi residents ei tohi asuda vürstiriigi pealinnas, kuna Danilo Romanovitš oli mongolivastase koalitsiooni moodustamisel lähenenud Rooma paavstile. Kuna senine metropoliidi asukoht Kiiev oli laastatud, siis valis Kirill 1299. aastal uueks residentsiks teise tähtsama võimukeskuse Vladimiri-Suzdali vürstiriigi pealinna Vladimiri Kljazma ääres.

Kuigi metropoliidid ei resideerinud Kiievis alates 1299. aastast, kasutasid nad 1461. aastani jätkuvalt Kiievi ja kogu Vene metropoliidi tiitlit.

Metropoliit Pjotr viis 1325. aastal Kiievi ja kogu Vene metropoliidi residentsi üle Moskva suurvürstiriiki, Moskva suurvürsti kaitse alla.

 Nimi  Eluaastad  Valitsusaja algus  Valitsusaja lõppAsukohaga Kiievis   988  1299 Mihhail I  (surnud 992)  988  992, 15. juuni Leonti   992  1008 Feofilakt   1008  u 1018 Joann I  (surnud 1035)  u 1018  1035  Feolempt   1035 v 1039  > 1040 Illarion   1051  1054 / 1055 Jefrem   1054 / 1055  u 1061 Georgi   1062  u 1076 Joann II   1076 / 1078  1089 / 1090 Joann III   1089 / 1090  1090 / 1091 Jefrem (?)   1092  1096 Nikolai   1093 / 1097  1101 / 1104 Nikifor I   1104, 18. detsember  1121, aprill Nikita   1122, 15. oktoober  1126, 9. märts Mihhail II   1130  1145 / 146 Kliment   1147, 27. juuli  1155 Konstantin I   1156  1158 v 1159  Fjodor   1160, august  1163, juuni Joann IV  (surnud 1169)  1164  1166 Konstantin II   1167  1169 v 1170 Mihhail III   1171  1185 Nikifor II   1183  1198 / 1201 Matfei   1201  1220 Kirill I   1224 v 1225  1233 Jossif   1242 / 1247  teadmata Kirill II   1242 / 1247  1281, 27. november Maksim  (surnud 1305)  1283  1299 Asukohaga Vladimiris   1299  1325 Maksim  (surnud 1305)  1299  1305 Pjotr  (surnud 1326)  1305  1325 Asukohaga Moskvas   1325  Pjotr  (surnud 1326)  1325  1326 Feognost  (surnud 1353)  1326  1353, 11. märts Aleksi  (u 1295–1378)  1354  1378, 12. veebruar Mihhail (Mitjai) (ametisse pühitsemata)  (surnud 1378)  1378  1378 Kiprian  (u 1336–1406)  1381  1382 Pimen   1382  1384 Dionissi I  (u 1300–1385)  1384  1385, 15. oktoober Kiprian (teist korda)  (u 1336–1406)  1390  1406, 16. september Foti  (surnud 1431)  1407  1431 Issidor  (surnud 1463)  1437  1442 Jona  (surnud 1461)  1448  1461, 31. märts

Vaata ka
Moskva ja kogu Venemaa metropoliit
Moskva ja kogu Venemaa patriarh
Vene õigeusu kiriku juhtide loend

Kategooria:Ukraina keskaeg
Kategooria:Venemaa keskaeg
Kategooria:Vene Õigeusu Kirik
Kategooria:Metropoliidid
Kategooria:Õigeusu vaimulikud